section_heading: Prekomorsko širenje
paragraph_text: mini|lijevo|<center>Mapa svijeta iz [[1763. godine, koja je kopija mape Ženg Hea iz 1418. god.]] Drži se da je početkom 15. stoljeća Kina bila najciviliziranija, najbogatija, najprosvjećenija i najnaprednija država na svijetu. U vrijeme cara Yonglea, nasljednika Chu Yuan-changa, vodila je izrazito ekspanzionističku i agresivnu politiku. Vraćanje Koreje u vazalni položaj (1392.), pohodi protiv Mongola na sjeveru (1409. – 1424.), zauzimanje Annama (1407. – 1427.) i niz morskih pohoda, proširili su kineski utjecaj do novih, neslućenih razmjera.